  Анжелика Тихонова корреспондент Удмуртилэн тӧроез Александр Бречалов кузпалэныз куаразэс сётӥзы. Соос Ижкарысь Калыкъёслэн эшъяськон юртазы интыяськем быръён участоке ветлӥзы, ивортӥз элькун тӧролэн но кивалтэтлэн пресс-службазы. Александр Бречалов пусйиз, быръёнъёс элькун понна бадӟым инты басьто шуыса. Элькунын улӥсьёслэсь тунсыкъёссэс Кун Думаын возьматӥсьёс бордысь улосвыллэн азинсконэз но, азьмуртэн Владимир Владимирович Путинэн кичӧлтэм йӧскалык ӵектосъёсты улонэ пыӵатон но пото Александр Бречалов, Удмуртилэн тӧроезПусъём, быръён участокын ужасьёс коронавирус инфекци вӧлмонэз алон понна вань куронъёсты быдэсъяса тыршо. Быръёнъёс мынэмез мер чакласьёс учко, соос участокъёсын пуко. Со сяна, видео амалэн но эскеро. Со понна юромо центр усьтӥзы. Ватсалом, 17-19 куарусёнэ Россиысь Кун Думае быръёнъёс улсын Удмуртиын 1,2 сюрс пала быръён участокъёс ужалозы. Соос 8 часысен 20 часозь усьтэмын луозы. Быръёнъёс мынэмез 3 сюрс пала мер чакласъёс эскерозы. Со сяна, куинь нунал ӵоже ик 485 быръён участокъёсын но ваньмаз 34-яз интыысь быръён комиссиосын видео амалэн чаклан мыноз. Кылемъёсаз видеофиксация лэсьтозы. Нялтас вераса, Кун Думае сяна, Удмуртиын улӥсьёс муниципал округъёсысь депутат кенешъёсы депутатъёсты но быръёзы.  Тегъёс: Политика Удмуртия АлександрБречалов куарасётон  